สกู๊ป : สานต่อศาสตร์พระราชา...พัฒนาธุรกิจเกษตร
สกู๊ป : สานต่อศาสตร์พระราชา...พัฒนาธุรกิจเกษตร

ไทยเป็นประเทศแห่งการเกษตรกรรม การสั่งเสริมให้เกษตรกรเกิดความยั่งยืน สานต่อแนวพระราชดำรินั้นคือสิ่งที่ภาครัฐน้อมนำมาปฏิบัติ  หรือแม้แต่ภาคธุรกิจเองก็นำมาปรับใช้เพื่อให้เกิดความยั่งยืนทั้งธุรกิจและกลุ่มเกษตรกร 
“…การพัฒนาที่เหมาะกับประเทศไทยเรา ก็คือจะต้องทำนุบำรุงเกษตรกรรมทุกสาขาให้พัฒนาก้าวหน้าเพื่อยกระดับฐานะของเกษตรกร ซึ่งเป็นประชาชนส่วนใหญ่ของประเทศให้สูงขึ้น อันจะส่งผลให้ฐานะทางเศรษฐกิจโดยส่วนรวมของประเทศมีความเข้มแข็งมั่นคงขึ้นด้วย…” ความตอนหนึ่งจากพระบรมราโชวาท ในพิธีพระราชทานปริญญาบัตรของมหาวิทยาลัยเกษตรศาสตร์  24 กรกฎาคม 2541

นี่เป็นพระราชดำรัสเกี่ยวกับการพัฒนาการเกษตร ที่รัฐบาลบาลได้น้อมนำแนวทางมาใช้ ส่งเสริมกลุ่มเกษตรกร เพื่อเสริมสร้างความเข้มแข็งให้กับระบบฐานราก โดยการใช้ความรู้ มุ่งเข้าไปแก้ปัญหา เพื่อให้เกษตรเกิดความยั่งยืน

เช่นเดียวกับนายพิษณุชัย แก้วพิชัย ประธานที่ปรึกษาบริษัท ดอยช้างคอฟฟี่ ออริจินอล จำกัด ผู้ผลิตกาแฟอันดับต้นๆของประเทศที่นอกจากจะเน้นการผลิตกาแฟตั้งแต่ต้นน้ำสู่ปลายน้ำ ยังส่งเสริมอาชีพให้กับเกษตรกร โดยเริ่มจากการเข้าไปให้ความรู้พื้นฐานกับเกษตรกรผู้ปลูกกาแฟบนดอยช้าง จนกระทั่งเก็บเกี่ยวผลผลิต โดยไม่ได้เป็นการผูกมัดในการขายเมล็ดกาแฟแต่อย่างไร แต่เพื่อให้เกิดความยั่งยืนกับชาวเขาบนดอยช้าง สานต่อแนวพระราชดำริของพระบาทสมเด็จพระปรมินทรมหาภูมิพลอดุลยเดช
 
เช่นเดียวกับบริษัท โคโคครีม ผู้ผลิตไอศกรีมมะพร้าว ที่เริ่มต้นธุรกิจจากการนำของดีอย่างมะพร้าวน้ำหอมของไทย ที่มีรสชาติและความหอมเป็นพิเศษ มาผลิตต่อยอดเป็นไอศกรีม โดยมะพร้าวน้ำหอมทั้งหมดจะนำมาจากจังหวัดสมุทรสงคราม และสมุทรสาคร เพื่อเป็นส่งเสริมให้เกษตรกรไทยนั้นมีรายได้ที่มั่นคงมากขึ้น

 
แม้การประกอบธุรกิจยุคใหม่จะต้องมีการแข่งขันกันสู่ แต่ธุรกิจสัญชาติไทยทั้ง 2 ราย จะไม่ลืมรากเหง้าของความเป็นไทย สานต่อแนวพระราชดำริ แห่งองค์พระบาทสมเด็จพระปรมินทรมหาภูมิพลอดุลยเดช เพื่อให้เกิดการส่งเสริมภาคการเกษตรของไทย ที่ให้เกิดการพัฒนาที่ยั่งยืน เพื่อคืนกำไรคืนสู่สังคม